stanford-oval/wikipedia huggingface dataset:
เหตุระเบิดพลีชีพลานบินบาร์คแลม พ.ศ. 2558
การโจมตี

ผู้ก่อการร้ายได้ขี่รถจักรยานยนต์ที่เต็มไปด้วยระเบิดพุ่งชนกับเจ้าหน้าที่หน่วยลาดตระเวนทางเท้าเนโท-อัฟกานิสถาน ซึ่งเจ้าหน้าที่กำลังจะไปลาดตระเวนหมู่บ้านที่อยู่ใกล้กับฐานทัพอากาศบาร์คแลม เหตุระเบิดพลีชีพครั้งนี้ส่งผลให้เจ้าหน้าที่เสียชีวิต 6 ราย เป็นชาวอเมริกาทั้งหมด และบาดเจ็นสองนายคือชาวอเมริกากับชาวอัฟกานิสถาน
ผู้เสียชีวิต

ผู้เสียชีวิตมีทั้งหมด 6 ราย เป็นเจ้าหน้าที่เนโทสัญชาติอเมริกาทั้งหมดได้แก่:
เจ้าหน้าที่พิเศษ แอนเรียนา เอ็ม. โวลเดอร์บาเก็น
เจ้าหน้าที่พิเศษ ไมเคิล เอ. ซินโค
เจ้าหน้าที่พิเศษ ปีเตอร์ ดับเบิ้ลยู. ถับ
เจ้าหน้าที่พิเศษ เชสเตอร์ เจ. แมคไบรด์
เจ้าหน้าที่พิเศษ โจเซฟ จี. เลม
เจ้าหน้าที่พิเศษ หลุยล์ เอ็ม. เบโนคาซา
ซาบูโล บูจาฮีด โฆษกของกลุ่มตอลิบานได้ประกาศแสดงความรับผิดชอบกับการโจมตีในครั้งนี้ผ่านทางอีเมลและทวิตเตอร์
เหตุการณ์ฟาโชดา

แผนที่ทวีปแอฟริกาแสดงอาณานิคมของอังกฤษ (สีเหลือง) และฝรั่งเศส (สีแดง)
ที่ตั้งเมืองโคดอก (ฟาโชดาในปัจจุบัน) ในประเทศซูดาน
เหตุการณ์ฟาโชดา (อังกฤษ: Fashoda Incident พ.ศ. 2441 - 2442) เป็นกรณีพิพาทระหว่างอังกฤษกับฝรั่งเศสเพื่อแข่งขันกันช่วงชิงลุ่มแม่น้ำไนล์ตอนบนและดินแดนในทวีปแอฟริกาเป็นอาณานิคมของตน เหตุการณ์รุนแรงมากจนถึงขั้นวิกฤติเมื่อฝรั่งเศสเข้ายึดเมืองฟาโชดาได้ก่อนอังกฤษในวันที่ 18 กันยายน พ.ศ. 2441 แต่ในที่สุด อังกฤษและฝรั่งเศสก็ได้แบ่งปันผลประโยชน์และแก้ไขกรณีพิพาทนี้ได้ด้วยการลงนามในอนุสัญญาเมื่อวันที่ 21 มีนาคม พ.ศ. 2442
เมืองฟาโชดา

เมืองฟาโชดา (เมืองโคดอกในปัจจุบัน) เป็นเมืองเล็กๆในแคว้นซูดาน ที่อยู่ใต้การปกครองของอียิปต์แต่ในนามในขณะนั้น อังกฤษและฝรั่งเศสได้แข่งขันกันขยายอาณานิคมในทวีปแอฟริกาจนสามารถยึดดินแดนต่างๆไว้ได้ เช่น ทางใต้ อังกฤษยึดได้เคปโคโลนี นาทาล โรดีเชีย และยูกันดา ปัจจุบันคือ แอฟริกาใต้ บอตสวานา ซิมบับเว แซมเบีย และส่งทหารเข้ายึดครองอียิปต์ไว้ตั้งแต่ พ.ศ. 2425 ส่วนฝรั่งเศสยึดดินแดนทางภาคตะวันตก ปัจจุบันได้แก่เซเนกัล มาลี ไนเจอร์ และขยายอาณาเขตเข้าไปในแอฟริกาตะวันตกที่ต่อมาเรียกว่าเฟรนช์เวสต์แอฟริกา นอกจากนี้ยังยึดได้ส่วนหนึ่งของแคว้นคองโกที่เรียกว่าเฟรนช์คองโก
มูลเหตุ

ทั้งสองประเทศได้พยายามทุกวิถีทางในการที่จะเข้าควบคุมลุ่มแม่น้ำไนล์ตอนบนและหาหนทางเชื่อมโยงอาณานิคมของตนที่กระจัดกระจายให้ติดต่อกัน
เป็นผืนเดียว จุดมุ่งหมายที่สำคัญของอังกฤษคือจะต้องสร้างทางรถไฟจากเคปโคโลนีไปจนถึงกรุงไคโรในอียิปต์ เพื่อเชื่อมโยงแคว้นยูกันดาให้ติดต่อกับอียิปต์ ส่วนฝรั่งเศสก็พยายามขยายตัวจากเซเนกัลผ่านภาคกลางของทวีปแอฟริกาไปจนถึงแคว้นซูดานซึ่งเป็นที่ตั้งของเมืองฟาโชดาและหาทางออกสู่ทะเลแดง นโยบายขยายอำนาจดังกล่าวทำให้กองทัพของทั้งสองประเทศต้องไปเผชิญหน้ากันที่เมืองฟาโชดาในซูดาน
อังกฤษเกรงว่าฝรั่งเศสจะเข้าไปควบคุมแม่น้ำไนล์ตอนบน และทำเขื่อนกั้นแม่น้ำไนล์ซึ่งจะเป็นอุปสรรคต่อการชลประทานของอียิปต์ซึ่งอยู่ใต้การยึดครองของอังกฤษในขณะนั้น กองทัพของอังกฤษและฝรั่งเศสจึงเผชิญหน้ากันที่เมืองฟาโชดา ต่างฝ่ายต่างไม่ยอมถอนทัพออกจากเมือง ฝรั่งเศสอ้างว่าเป็นฝ่ายมีชัยเพราะยึดเมืองฟาโชดาได้ก่อน
ยุติเหตุการณ์

ระหว่างนั้น ภายในประเทศฝรั่งเศสกำลังเผชิญปัญหาเหตุการณ์เรื่องเดรย์ฟุส ฝรั่งเศสเกรงว่ากรณีพิพาทดังกล่าวจะขยายตัวเป็นสงครามใหญ่ และไม่แน่ใจว่าในกรณีดังกล่าวรัสเซียซึ่งเป็นพันธมิตรของตนจะให้ความสนับสนุนฝรั่งเศส อนึ่ง ฝรั่งเศสต้องการเอาใจอังกฤษไว้เพื่อให้อังกฤษสนับสนุนฝรั่งเศสในการต่อต้านเยอรมนีซึ่งเป็นศัตรูของตน ในวันที่ 4 พฤศจิกายน พ.ศ. 2441 ฝรั่งเศสจึงถอนทัพออกจากเมืองฟาโชดา ทั้งอังกฤษและฝรั่งเศสก็สามารถแก้ไขกรณีพิพาทดังกล่าวได้โดยสันติ
เหยี่ยวดำท้องขาว

| เหยี่ยวดำท้องขาว |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Accipitriformes
วงศ์:: Accipitridae
สกุล:: Nisaetus
สปีชีส์:: N.  alboniger
ชื่อทวินาม
Nisaetus alboniger Blyth, 1845

ชื่อพ้อง
 Spizaetus alboniger
เหยี่ยวดำท้องขาว (อังกฤษ: Blyth's Hawk-Eagle), Nisaetus alboniger (เดิมจัดเป็นสกุล Spizaetus) เป็นนกล่าเหยื่อ ในวงศ์ Accipitridae มีการกระจายพันธุ์ในมาเลเซียตะวันตก, ประเทศสิงคโปร์, เกาะสุมาตรา, เกาะบอร์เนียว พบในป่าเปิดโล่ง แม้ว่านกตามเกาะจะพบในป่าที่มีความหนาทึบมากกว่า นกทำรังด้วยกิ่งไม้บนต้นไม้และวางไข่เพียงฟองเดียว
เหยี่ยวดำท้องขาวเป็นนกล่าเหยื่อขนาดกลาง ยาวประมาณ 51–58 ซม. นกเต็มวัยมีแถบสีขาวหนาบนหางส่วนบนและใต้หาง ลำตัวสีดำ อกสีขาวมีจุดสีดำ มีแถบดำด้านล่าง มีหงอนที่หัวคล้ายเหยี่ยวกิ้งก่า นกวัยอ่อนมีสีน้ำตาลเข้มในส่วนบน หัวและท้องมีสีน้ำตาลอ่อน
แหล่งข้อมูลอื่น

BirdLife Species Factsheet เก็บถาวร 2007-09-29 ที่ เวย์แบ็กแมชชีน
ฮูต (อีพี)

ฮูต (เกาหลี: 훗; อังกฤษ: Hoot; เขียนกำกับว่า 009) เป็นมินิอัลบั้มลำดับที่ 3 ของเกิร์ลกรุปจากเกาหลีใต้เกิลส์เจเนอเรชัน อัลบั้มนี้ประกอบด้วยเพลงทั้งหมด 5 เพลง วางจำหน่ายเมื่อวันที่ 27 ตุลาคม ค.ศ 2010 โดยเอสเอ็มเอ็นเตอร์เทนเมนต์
อัลบั้มนี้ถูกจัดอันดับโดยแกออนอัลบั้มชาร์ต เป็นอัลบั้มขายดีอันดับสามของปี 2010 ในเกาหลีใต้ โดยมียอดขาย 163,066 ฉบับ
ประวัติ

เอสเอ็มเอ็นเตอร์เทนเมนต์ได้โพสต์ตัวอย่างคลิปเสียงและโปสเตอร์ 3 รูปแบบ ในวันที่ 19 ตุลาคม ค.ศ. 2010 บนเว็บไซต์อย่างเป็นทางการของเกิลส์เจเนอเรชัน โดยรูปแบบการแต่งกายเป็นลักษณะยุคคริสต์ทศวรรษที่ 1970 และคาวเกิลส์ตะวันตก ตัวอย่างมิวสิกวิดีโอได้เผยแพร่บนยูทูบและบนเว็บไซต์อย่างเป็นทางการของเกิลส์เจเนอเรชัน ในวันที่ 24 ตุลาคม ค.ศ. 2010 เวลา 12.00 น. ตามเวลาท้องถิ่น
มินิอัลบั้มชุดนี้ ได้เกิดจากความพยายามของโปรดิวเซอร์และนักแต่งเพลง เช่น Wheesung, Jinu (Hitchhiker), เคนซี, and former Roommate and Nadia member Hwang Hyun. อีกทั้ง สมาชิกวงเกิลส์เจเนอเรชัน ยูริ ก็ได้เขียนเนื้อร้องเพลง "Mistake" ด้วย
1 วันก่อนการจำหน่ายอย่างเป็นทางการของ ฮูต ก็มีรายงานกว่า มียอดสั่งซื้อล่วงหน้ามากกว่า 150,000 แผ่น หลังจากนั้น เกิลส์เจเนอเรชันก็ได้เริ่มต้นกิจกรรมโดยการขึ้นเวทีที่ เคบีเอส มิวสิกแบงก์ ในวันที่ 29 ตุลาคม หลังจากการจำหน่ายอีพีในวันที่ 27 ตุลาคม
มินิอัลบั้มชุดนี้ ก็ได้รับการตอบรับเป็นอย่างดีเช่นเดียวกับ โอ! และได้วางจำหน่ายทั่วโลกทาง iTunes Store โดยเริ่มจากการเปิดตัวกล่องข้อมูลของฮูต จากมิวสิกวิดีโออย่างเป็นทางการ ผ่านทางยูทูบ
ฮูต ได้วางจำหน่ายที่ประเทศจีนในวันที่ 17 ธันวาคม และที่ประเทศญี่ปุ่นในวันที่ 22 ธันวาคม ซึ่งเป็นการวางจำหน่ายครั้งแรกที่เอสเอ็มเอ็นเตอร์เทนเมนต์จัดการเอง โดยไม่แบ่งไปยังค่ายเพลงอิสระขนาดใหญ่อื่น ๆ โดยเฉพาะอย่างยิ่งเอเว็กซ์เอเชีย ในหลายประเทศทั่วเอเชีย
เพลง

แทร็กแรก "ฮูต" เพลงประชาสัมพันธ์หลัก เป็นเพลงแดนซ์ป็อป ที่มีเนื้อหาเกี่ยวกับหญิงสาวที่เตือนให้แฟนหนุ่มไม่ละสายตาไปจากเธอ
แทร็กที่สอง "มิสเทก" เพลงแนว บัลลาด R&B ที่ ยูริ เป็นคนแต่งเนื้อร้อง เป็นเพลงเกี่ยวกับหญิงสาวที่ไม่สามารถ move on จากความสัมพันธ์กับชายหนุ่มผู้ที่บอกให้เธอรอ แต่ในตอนสุดท้าย เขาก็ได้พบกับคนอื่นไปเสียแล้ว และเธอก็ตำหนิตัวเองอยู่เสมอที่ไม่พยายามรักษาความรักระหว่างเขาทั้งสอง
แทร็กที่สาม "มายเบสต์เฟรนด์" เป็นเพลงอาร์แอนด์บีร่วมสมัย ที่ Wheesung เป็นคนแต่งเนื้อร้อง ซึ่งเกี่ยวกับมิตรภาพของสมาชิกวงเกิลส์เจเนอเรชัน
แทร็กที่สี่ "เวกอัพ" เป็นเพลงอิเล็กโทรป็อป ที่ประกอบไปด้วยเสียงบีตดาร์กซินธ์ จังหวะปานกลางหลายจังหวะปนกัน
แทร็กที่ห้า "สโนวีวิช" เป็นเพลงแดนซ์ป็อปสดใส
รายชื่อเพลง

เครดิตดัดแปลงจากเนเวอร์
| ลำดับ | ชื่อเพลง | เนื้อเพลง | ทำนอง | เรียบเรียง | ยาว |
| --- | --- | --- | --- | --- | --- |
| 1. | "Hoot" (เกาหลี: 훗; อาร์อาร์: Hut) | John Hyunkyu Lee | Alex James (Alex Read) Lars Halvor Jensen Martin Michael Larsson | Alex James (Alex Read) Lars Halvor Jensen Martin Michael Larsson | 3:18 |
| 2. | "Mistake" (เกาหลี: 내 잘못이죠; อาร์อาร์: Nae Jalmosijyo; แปล My Fault) | Kwon Yu-ri | Cheryl Yie Jean Na | Kenzie | 4:07 |
| 3. | "My Best Friend" (เกาหลี: 단짝; อาร์อาร์: Danjjak; แปล Buddy) | Wheesung | Carsten Lindberg (Great Dane Productions) Joachim Svares (Great Dane Productions) Joleen Bell Jade Anderson Michael Jay | Great Dane Productions Joleen Bell Jade Anderson Michael Jay | 3:24 |
| 4. | "Wake Up" | Kim Boo-min [ko] | Hitchhiker | Hitchhiker | 3:15 |
| 5. | "Snowy Wish" (เกาหลี: 첫눈에...; อาร์อาร์: Cheonnune...; แปล In the First Snow) | Hwang Hyun (MonoTree) | Hwang Hyun (MonoTree) | MonoTree | 3:28 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 17:35 |
| ลำดับ | ชื่อเพลง | เนื้อเพลง | ทำนอง | เรียบเรียง | ยาว |
| --- | --- | --- | --- | --- | --- |
| 6. | "จี" | Kim Young-deuk Ahn Myung-won | Kim Young-deuk Ahn Myung-won | E-Tribe | 3:21 |
| 7. | "Tell Me Your Wish (Genie)" (เกาหลี: 소원을 말해봐 (지니); อาร์อาร์: Sowoneul Malhaebwa (Jini)) | Yoo Young-jin | Anne Judith Stokke Wik Robin Jenssen Ronny Vidar Svendsen Nermin Harambašić Fridolin Nordsø Yoo Young-jin | Yoo Han-jin [ko] | 3:49 |
| 8. | "Oh!" | Kim Jeong-bae Young-hu Kim | Kenzie | Kenzie | 3:09 |
| 9. | "รันเดวิลรัน" | Hong Ji-yoo | Michael Busbee Alex James (Alex Read) Kalle Engström | Michael Busbee Alex James (Alex Read) Kalle Engström | 3:21 |
| 10. | "Show! Show! Show!" | Kim Boo-min [ko] | Hitchhiker | Michael Busbee | 3:38 |
| 11. | "Be Happy" (เกาหลี: 웃자; อาร์อาร์: Utja) | Kim Young-deuk Ahn Myung-won | Kim Young-deuk Ahn Myung-won | E-Tribe Jang Jun-ho (Duble Kick Entertainment) Gong Hyun-sik (Duble Kick Entertainment | 3:30 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 38:22 |
| ลำดับ | ชื่อเพลง | ยาว |
| --- | --- | --- |
| 1. | "Hoot (Music Clip)" | 4:12 |
| 2. | "Premium Show Case Live in Ariake Colosseum" |   |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Japan (RIAJ) | Gold | 100,000^ |
 ^ตัวเลขการจัดส่งขึ้นอยู่กับการรับรองเพียงอย่างเดียว
ประวัติการวางจำหน่าย

| ภูมิภาค | วันที่ | รูปแบบ | ตัวแทนจำหน่าย |
| --- | --- | --- | --- |
| ทั่วโลก | 25 ตุลาคม 2010 | ดิจิทัลดาวน์โหลด | เอสเอ็มเอนเตอร์เทนเมนต์ |
| เกาหลีใต้ | 27 ตุลาคม 2010 | ซีดี | เอสเอ็มเอนเตอร์เทนเมนต์, เคทีมิวสิก |
| ฮ่องกง | 2 พฤศจิกายน 2010 | ซีดี | ยูนิเวอร์แซลมิวสิกฮ่องกง |
| ญี่ปุ่น | 22 ธันวาคม 2010 | ซีดี | นายูตะเวฟเรเคิดส์, ยูนิเวอร์แซลมิวสิกเจแปน |
| ไต้หวัน | 24 ธันวาคม 2010 | ซีดี | ยูนิเวอร์แซลมิวสิกไต้หวัน |
ฮีลเดอะเวิลด์

| "ฮีลเดอะเวิลด์" | "ฮีลเดอะเวิลด์" |  |
| --- | --- | --- |

| เพลงโดยไมเคิล แจ็กสัน | เพลงโดยไมเคิล แจ็กสัน |  |
| จากอัลบั้มเดนเจอรัส | จากอัลบั้มเดนเจอรัส |  |
| วางจำหน่าย | พฤศจิกายน 1992 |  |
| บันทึกเสียง | 1991 |  |
| แนวเพลง | อาร์แอนด์บี, โซล |  |
| ความยาว | 6:25 |  |
| ค่ายเพลง | อีพิกเรเคิดส์ |  |
| ผู้ประพันธ์เพลง | ไมเคิล แจ็กสัน |  |
| โปรดิวเซอร์ | ไมเคิล แจ็กสัน เดวิด ฟอสเตอร์ |  |

ตัวอย่างเพลง
 ฮีลเดอะเวิลด์ noicon 
|   |   |  |
"ฮีลเดอะเวิลด์" (อังกฤษ: Heal the World) เป็นเพลงของนักร้องชาวอเมริกันไมเคิล แจ็กสัน จากอัลบั้มเดนเจอรัส ผลิตออกจำหน่ายเมื่อปี ค.ศ. 1991 โดยมิวสิกวิดีโอเป็นภาพของเด็กที่ต้องอาศัยอยู่อย่างลำบากในประเทศที่ทุกข์ทรมานจากความไม่สงบ นับเป็นหนึ่งในไม่กี่มิวสิกวิดีโอที่นักร้องไม่ปรากฏตัว และเป็นเพลงที่แจ็กสันแสดงทุกครั้งในคอนเสิร์ตเดนเจอรัสเวิลด์ทัวร์และฮิสทรีเวิลด์ทัวร์
ในการแชททางอินเทอร์เน็ตกับแฟนเพลงปี ค.ศ 2001 แจ็กสันกล่าวว่า ฮีลเดอะเวิลด์ เป็นเพลงที่เขาภาคภูมิใจที่สุดที่ได้สร้าง นอกจากนี้เขายังก่อตั้งมูลนิธิ "ฮีลเดอะเวิลด์ฟาวเดชัน" องค์กรการกุศลที่มีเป้าหมายในการปรับปรุงชีวิตความเป็นอยู่ให้แก่เด็กๆทั่วโลก  องค์กรยังมีจุดมุ่งหมายที่จะสอนเด็กๆ ถึงวิธีในการช่วยเหลือผู้อื่น   แนวคิดที่ว่า "ดีขึ้นเพื่อทุกคน" นี้ได้กลายมาเป็นหัวใจหลักสำหรับทัวร์คอนเสิร์ตเดนเจอรัสเวิลด์ทัวร์   ในสารคดี Living with Michael Jackson  แจ็กสันกล่าวว่าเขาแต่งเพลงนี้ใต้ต้นไม้ Giving Tree ที่บ้านไร่เนเวอร์แลนด์
ไมเคิล แจ็กสันได้บริจาคเพลงนี้สำหรับการกุศล เพื่อรำลึกถึงเจมส์ บัลเกอร์ และเพื่อโรงเรียนสำหรับเด็กๆ ในเวลาที่ถ้าพวกเขาถูกรังแกหรือมีปัญหาในการเรียนรู้
รายชื่อเพลง > ฉบับทั่วไป

"ฮีลเดอะเวิลด์" (7" แก้ไข) – 4:31
"ฮีลเดอะเวิลด์" (อัลบั้มเวอร์ชัน) – 6:25
"ชีไดร์ฟมีวายด์" – 3:41
"แมนอินเดอะมิเรอร์" – 4:55
รายชื่อเพลง > วิชันแนรีซิงเกิล

"ฮีลเดอะเวิลด์" (7" แก้ไข)
"วิลล์ยูบีแดร์"
"ฮีลเดอะเวิลด์" (มิวสิกวิดีโอ)
อันดับเพลง

| สถิติ (1992/1993) | อันดับ สูงสุด |
| --- | --- |
ชาร์ตซิงเกิลแห่งออสเตรเลีย: 20
ชาร์ตซิงเกิลแห่งออสเตรีย: 4
ชาร์ตซิงเกิลแห่งเนเธอร์แลนด์: 4
ชาร์ตซิงเกิลแห่งฝรั่งเศส: 2
ชาร์ตซิงเกิลแห่งนอร์เวย์: 6
ชาร์ตซิงเกิลแห่งสวีเดน: 15
ชาร์ตซิงเกิลแห่งสวิตเซอร์แลนด์: 5
ชาร์ตซิงเกิลแห่งสหราชอาณาจักร: 2
US บิลบอร์ด ฮอต 100: 27
US บิลบอร์ด Hot R&B/Hip-Hop Singles & Tracks: 62
US บิลบอร์ด Hot Adult Contemporary Tracks: 9
สถิติ (2006): อันดับ สูงสุด
ชาร์ตซิงเกิลแห่งเนเธอร์แลนด์: 40
ชาร์ตซิงเกิลแห่งฝรั่งเศส: 60
ชาร์ตซิงเกิลแห่งสเปน: 1
ชาร์ตซิงเกิลแห่งอิตาลี: 13
สถิติ (2009): อันดับ สูงสุด
Australian ARIA Singles Chart: 30
ชาร์ตซิงเกิลแห่งออสเตรีย: 24
ชาร์ตซิงเกิลแห่งเดนมาร์ก: 34
ชาร์ตซิงเกิลแห่งเนเธอร์แลนด์: 46
ชาร์ตซิงเกิลแห่งนิวซีแลนด์: 19
ชาร์ตซิงเกิลแห่งนอร์เวย์: 3
ชาร์ตซิงเกิลแห่งสวิตเซอร์แลนด์: 9
ชาร์ตซิงเกิลแห่งสหราชอาณาจักร: 44
อันดับเพลง > การรับรอง

| ประเทศ | การรับรอง | ยอดขาย |
| --- | --- | --- |
| เยอรมนี | Gold | 250,000 |
| นิวซีแลนด์ | Gold | 7,500 |
เครดิต

แต่งเนื้อร้อง โดย ไมเคิล แจ็กสัน
โปรดิวเซอร์ โดย ไมเคิล แจ็กสัน & เดวิด ฟอสเตอร์
โปรดิวเซอร์ร่วม โดย Bruce Swedien
อัดเสียงและปรับปรุง โดย Bruce Swedien and Matt Forger
ขับร้องและบรรเลง: ไมเคิล แจ็กสัน
บรรเลงช่วงท้าย: Christa Larson
Playground girl: Ashley Farell
แต่งทำนอง โดย ไมเคิล แจ็กสัน
จัดการและควบคุมวงดนตรี โดย Marty Paich
จัดการเสียง โดย ไมเคิล แจ็กสัน and John Bahler
จัดการประสานเสียง โดย John Bahler, featuring the John Bahler Singers
คีย์บอร์ด: David Paich and Brad Buxer
Synthesizers: Michael Boddicker, David Paich and Steve Porcaro
กลอง: Jeff Porcaro
ควบคุมเครื่องดนตรีประเภทตีหรือเคาะ: Bryan Loren
จัดการและควบคุมการบรรเลงนำ Paich
ดูเพิ่ม

We Are the World
เดนเจอรัส (อัลบั้ม)
แหล่งข้อมูลอื่น

Michael Jackson's Heal The World Foundation
| ด ค กเพลงของไมเคิล แจ็กสัน |
| --- | --- |
 ซิงเกิล  เพลง 
ยุค 1970:  "กอตทูบีแดร์"  "Ain't No Sunshine"  "I Wanna Be Where You Are"  "Rockin' Robin"  "Love Is Here and Now You're Gone"  "ยูฟก็อตอะเฟรนด์"  "เบ็น"  "Everybody's Somebody's Fool"  "มายเกิร์ล"  "Shoo-Be-Doo-Be-Doo-Da-Day"  "We've Got a Good Thing Going"  "With a Child's Heart"  "มอร์นิงโกลว์"  "ออลเดอะธิงส์ยูอาร์"  "แฮปปี"  "ทูยัง"  "Doggin' Around"  "มิวสิกแอนด์มี"  "วีอาร์ออลโมสต์แดร์"  "จัสอะลิตเทิลบิตออฟยู"  "ยูแคนต์วิน"  "โดนต์สต็อปทิลยูเก็ตอินัฟ"  "ร็อกวิธยู"  "เวิร์คคิน'เดย์แอนด์ไนท์"  "อิตส์เดอะฟอลลิงอินเลิฟ" 
ยุค 1980:  "ออฟเดอะวอลล์"  "เกิร์ลเฟรนด์"  "ชีส์เอาท์ออฟมายไลฟ์"  "วันเดย์อินยัวร์ไลฟ์"  "เดอะเกิร์ลอิสมาย"  "บิลลี จีน"  "บีตอิต"  "วอนนาบีสตาร์ตินซัมติน"  "ฮิวแมนเนเจอร์"  "พี.วาย.ที. (พริตตี ยัง ธิง)"  "ทริลเลอร์"  "ยูฟเรียลลีก็อตอะโฮลด์ออนมี"  "เฮียร์ไอแอม (ตัมแอนด์เทกมี)"  "เลิฟลีเทียร์ดรอปส์"  "That's What Love Is Made Of"  "Farewell My Summer Love"  "Girl You're So Together"  "ไอจัสต์แคนต์สต็อปเลิฟวิงยู"  "แบด"  "เดอะเวย์ยูเมกมีฟีล"  "สปีดเดมอน"  "ไลเบียเรียนเกิร์ล"  "จัสกูดเฟรนส์"  "อนาเธอร์พาร์ตออฟมี"  "แมนอินเดอะมิรเรอร์"  "เดอร์ตีไดอานา"  "สมูทคริมินัล"  "ลีฟมีอโลน"  "ทเวนตีไฟฟ์ไมลส์" 
ยุค 1990:  "แบล็กออร์ไวต์"  "แจม"  "อินเดอะโคลเซ็ต"  "รีเมมเบอร์เดอะไทม์"  "ฮีลเดอะเวิลด์"  "ฮูอิสอิต"  "กิฟอินทูมี"  "วิลล์ยูบีแดร์"  "กอนทูซูน"  "เดนเจอรัส"  "คัมทูเกตเตอร์"  "สกรีม"  "ไชลด์ฮุด"  "เดย์ดอนต์แคร์อเบาต์อัส"  "สเตรนเกอร์อินมอสโก"  "ดิสไทม์อราวน์"  "เอิร์ธซอง"  "ดี.เอส."  "ยูอาร์น็อตอะโลน"  "แท็บลอยด์จังกี"  "ฮิสทรี"  "สไมล์"  "ไมนด์อิสเดอะเมจิก"  "บลัดออนเดอะแดนซ์ฟลอร์"  "โกตส์"  "อิสอิตสเครี"  "ออนเดอะไลน์" 
ยุค 2000:  "สปีชเลสส์"  "ยูร็อกมายเวิลด์"  "เฮฟเวนแคนเวต"  "บัตเตอร์ฟลายส์"  "คราย"  "วันมอร์แชนซ์"  "ชีตเตอร์"  "เดอะเวย์ยูเลิฟมี"  "ฟอลอะเกน"  "ดิสอิสอิต" 
ยุค 2010:  "โฮลด์มายแฮนด์"  "ฮอลลีวูดทูไนท์"  "(ไอแคนต์เมคอิต) อนาเธอร์เดย์"  "บีไฮน์เดอะแมสก์"  "ดอนต์บีเมสซินราวน์"  "ไพรซ์ออฟเฟม"  "เลิฟเนเวอร์เฟลท์โซกูด"  "ชิคาโก"  "เลิฟวิงยู"  "อะเพลซวิทโนเนม"  "สเลฟทูเดอะริทึม"  "บลูแกงสตา" 
อื่น ๆ:  "วีอาร์เดอะเวิลด์"  "วอตมอร์แคนไอกีฟ/โตโดพาราตี"  "We Are the World 25 for Haiti"  "She's Trouble"  "บลัดออนเดอะแดนซ์ฟลอร์ x เดนเจอรัส"  "ไดมอนด์อาร์อินวินซิเบิล" 
เด่น:  "Ease on Down the Road"  "อะแบรนด์นิวเดย์"  "Night Time Lover"  "Papa Was a Rollin' Stone"  "State of Independence"  "มัสเคิลส์"  "เซย์ เซย์ เซย์"  "ซัมบอดีส์วอตชิงมี"  "Don't Stand Another Chance"  "Centipede"  "Tell Me I'm Not Dreamin' (Too Good to Be True)"  "Eaten Alive"  "เก็ตอิต"  "2300 Jackson Street"  "Do the Bartman"  "วอตซัพวิตยู"  ";kp"  "ไอนีตยู"  "Girls, Girls, Girls (Part 2)"  "All Eyez on Me"  "ออลอินยัวร์เนม"  "There Must Be More to Life Than This"  "โลว"  "ดอนท์แมทเทอร์ทูมี" 
  หมวดหมู่
เหรียญบุษปมาลา

| เหรียญบุษปมาลา |
| --- | --- |
 เหรียญบุษปมาลา 
มอบโดย พระมหากษัตริย์สยาม
อักษรย่อ: ร.บ.ม.
ประเภท: เหรียญราชอิสริยาภรณ์ประเภทบำเหน็จในราชการ
วันสถาปนา: พ.ศ. 2412
ประเทศ:  ราชอาณาจักรสยาม
จำนวนสำรับ: ไม่จำกัดจำนวน
แพรแถบ: 
ผู้สมควรได้รับ: ผู้ทำคุณประโยชน์ในด้านการช่าง
สถานะ: พ้นสมัยพระราชทาน
ผู้สถาปนา: พระบาทสมเด็จพระจุลจอมเกล้าเจ้าอยู่หัว
ล้มเลิก: พ.ศ. 2459
สถิติการมอบ
รายล่าสุด: ขุนชาญจังหวัด  14 สิงหาคม พ.ศ. 2459
ลำดับเกียรติ
สูงกว่า: เหรียญศารทูลมาลา
รองมา: เหรียญลูกเสือสรรเสริญ ชั้นที่ 1
เหรียญบุษปมาลา (อังกฤษ: The Pushpa Mala Medal) หรือชื่อย่อ ร.บ.ม. เป็นเหรียญเงินกะไหล่ทอง พระบาทสมเด็จพระจุลจอมเกล้าเจ้าอยู่หัว ทรงสถาปนาขึ้นพ.ศ. 2412 สำหรับพระราชทานเป็นบำเหน็จความชอบในพระองค์และในการช่าง ปัจจุบันพ้นสมัยการพระราชทานแล้ว
เหมียวน้อยโอลิเวอร์กับเพื่อนเกลอ

| เหมียวน้อยโอลิเวอร์กับเพื่อนเกลอ |
| --- | --- |

กำกับ: George Scribner
เขียนบท: Original book Oliver Twist: Charles Dickens Animation screenplay: Jim Cox Timothy A. Disney James Mangold
อำนวยการสร้าง: Kathleen Gavin (production manager)
นักแสดงนำ: Joey Lawrence Billy Joel Natalie Gregory Sheryl Lee Ralph Dom DeLuise Cheech Marin Bette Midler
ดนตรีประกอบ: J.A.C. Redford (score) Barry Manilow (songs) (supervised by Carole Childs)
ผู้จัดจำหน่าย: Walt Disney Pictures Buena Vista Pictures Distribution
วันฉาย: November 18, 1988 (original release) March 29, 1996 (re-release)
ความยาว: 73 นาที
ประเทศ: สหรัฐอเมริกา
ภาษา: อังกฤษ
ทำเงิน: 53,279,055 ดอลลาร์สหรัฐ
ข้อมูลจาก IMDb
ข้อมูลจากสยามโซน
เหมียวน้อยโอลิเวอร์กับเพื่อนเกลอ (อังกฤษ: Oliver & Company) ออกฉายวันที่ 14 กุมภาพันธ์ พ.ศ. 2531 กำกับโดย George Scribner.
แหล่งข้อมูลอื่น

Oliver & Company ที่สยามโซน
เหยี่ยวทุ่งแถบเหนือ

| เหยี่ยวทุ่งแถบเหนือ |
| --- | --- |

นกโตเต็มวัยเพศเมีย
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Accipitriformes
วงศ์:: Accipitridae
สกุล:: Circus
สปีชีส์:: C.  cyaneus
ชื่อทวินาม
Circus cyaneus (Linnaeus, 1766)


สีเขียวอ่อน: นกอพยพผสมพันธุ์วางไข่ฤดูร้อน สีเขียวเข้ม: นกประจำถิ่น สีฟ้า: นกอพยพฤดูหนาว
ชื่อพ้อง
 Circus hudsonius
Circus cyaneus
เหยี่ยวทุ่งแถบเหนือ (อังกฤษ: Hen Harrier, Northern Harrier) เป็นนกล่าเหยื่อ ที่มีการขยายพันธุ์เหนือเส้นศูนย์สูตร ในประเทศแคนาดาและตอนเหนือสุดของสหรัฐอเมริกา และในตอนเหนือของทวีปยูเรเชีย นกชนิดนี้มีสองชนิดย่อย Marsh Hawk เป็นชื่อในอดีตของชนิดย่อยอเมริกา
เหยี่ยวชนิดนี้เป็นนกอพยพ โดยจะอพยพสู่พื้นที่ตอนใต้ในฤดูหนาว นกในทวีปยูเรเชียจะเคลื่อนย้ายสู่ตอนใต้ของยุโรปและตอนใต้ของเขตอบอุ่นในเอเชีย ส่วนชนิดย่อยอเมริกาจากเคลื่อนย้ายสู่ตอนใต้สุดของสหรัฐอเมริกา ประเทศเม็กซิโก และ อเมริกากลาง ในพื้นที่ตอนกลาง เช่น ประเทศฝรั่งเศส บริเตนใหญ่ และตอนใต้ของสหรัฐอเมริกา จะพบเหยี่ยวทุ่งแถบเหนือได้ตลอดทั้งปี ซึ่งจะต่างจากนกในเขตเหนือที่จะอพยพย้ายถิ่นในฤดูหนาว
แหล่งข้อมูลอื่น

Cornell Lab of Ornithology: Northern Harrier
South Dakota Birds and Birding: Northern Harrier
Field Guide Page on Flickr
เหยี่ยวนกเขาชิครา

Shikra , Chappad Chidi, Mohali, Punjab, India
| เหยี่ยวนกเขาชิครา |
| --- | --- |

เหยี่ยวนกเขาชิคราตัวผู้

ตัวเมีย
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Accipitriformes
วงศ์:: Accipitridae
สกุล:: Accipiter
สปีชีส์:: A.  badius
ชื่อทวินาม
Accipiter badius (Gmelin, 1788)

ชนิดย่อย
  A. b. badius (Gmelin, 1788)  A. b. cenchroides (Severtzov, 1873)  A. b. poliopsis  (Temminck, 1824)  A. b. dussumieri (Hume, 1874)  A. b.  sphenurus  A. Smith, 1838  A. b. polyzonoides (Ruppell, 1836) 
เหยี่ยวนกเขาชิครา หรือ เหยี่ยวชิครา (ชื่อวิทยาศาสตร์: Accipiter badius; อังกฤษ: shikra) เป็นเหยี่ยวขนาดเล็กชนิดหนึ่ง จำพวกเหยี่ยวนกเขา
มีลักษณะปากแหลมปลายปากงุ้มลง ปีกกว้างสั้น ปลายปีกแหลม หางยาว ตัวผู้และตัวเมียมีลักษณะคล้ายกัน แต่ตัวเมียจะมีขนาดใหญ่กว่าเล็กน้อยและลำตัวออกสีน้ำตาลมากกว่า ลำตัวด้านบนมีสีเทาอมฟ้า แก้มสีเทามีสีขาวเป็นลายเล็ก ๆ สีน้ำตาลจาง ๆ อยู่ติดกัน ที่คอมีสีเส้นสีดำลากผ่านกึ่งกลางสันคอ ตามีสีแดงหรือเหลือง หางสีเทามีลายแถบสีคล้ำ 5 แถบ แข้งเป็นสีเหลือง เมื่อเวลาบินจะเห็นปีกด้านล่างเป็นสีขาว ปลายปีกเป็นสีดำและมีลายยาวสีน้ำตาลคล้ำ
ลูกนกที่ยังไม่โตเต็มที่จะมีขนสีน้ำตาลเทาเข้ม มีแถบสีขาวและน้ำตาลแดงที่ท้ายทอย คิ้วสีขาว หน้าอกมีแถบใหญ่สีน้ำตาลแดง ที่สีข้างและต้นขามีสีน้ำตาลแดงเป็นขีดสั้น ๆ
ขนาดเมื่อโตเต็มที่ประมาณ 30-36 เซนติเมตร จึงจัดเป็นเหยี่ยวขนาดเล็กที่สุดในสกุล Accipiter ชนิดหนึ่ง
มีพฤติกรรมกระพือปีกได้เร็ว และร่อนอยู่กลางอากาศเพื่อหาเหยื่อ ล่าเหยื่อจำพวกสัตว์ชนิดอื่นและนกขนาดเล็ก รวมถึงแมลงขนาดใหญ่เป็นอาหาร มักอยู่ตามลำพังหรืออยู่เป็นคู่ ปกติชอบเกาะนิ่งอยู่ตามยอดไม้สูงชายป่าหรือป่าละเมาะ คอยออกบินโฉบจับเหยื่อไม่ให้รู้ตัว สร้างรังอย่างง่าย ๆ โดยการเอากิ่งไม้มาขัดกันบนคาคบ
เหยี่ยวนกเขาชิครา เป็นนกที่มีการกระจายพันธุ์ค่อนข้างกว้าง โดยพบได้ตั้งแต่ทวีปแอฟริกา, เอเชียใต้, เอเชียอาคเนย์, เอเชียตะวันออกจนถึงเกาะสุมาตรา จึงแบ่งออกเป็นชนิดย่อยด้วยกันทั้งหมด 6 ชนิด (ดูในตาราง) สำหรับในประเทศไทยสามารถพบได้ทุกภูมิภาคยกเว้นภาคใต้
เป็นสัตว์ป่าคุ้มครองประเภทที่ 1 ตามพระราชบัญญัติสงวนและคุ้มครองสัตว์ป่าแห่งประเทศไทย พุทธศักราช 2535
Accipiter badius
แหล่งข้อมูลอื่น

ข้อมูลที่เกี่ยวข้องกับ Accipiter badius ที่วิกิสปีชีส์
เหตุการณ์รบกวนสัญญาณออกอากาศเซาเทิร์นเทเลวิชัน

| --- | --- |
เสาส่งสัญญาณแฮนนิงตันเมื่อ ค.ศ. 2006 ซึ่งเป็นสถานที่ที่เกิดการโจรกรรมสัญญาณขึ้น
วันที่: 26 พฤศจิกายน 1977; 46 ปีก่อน (1977-11-26)
ที่ตั้ง: เซาเทิร์นเทเลวิชัน
ผู้เข้าร่วม: ไม่ทราบ
ผล: ยังไม่สามารถสรุปได้
เหตุการณ์รบกวนสัญญาณออกอากาศเซาเทิร์นเทเลวิชัน (อังกฤษ: Southern Television broadcast interruption) เป็นเหตุการณ์โจรกรรมสัญญาณออกอากาศ เกิดขึ้นเมื่อวันที่ 26 พฤศจิกายน ค.ศ. 1977 บริเวณตอนใต้ของประเทศอังกฤษ ในสหราชอาณาจักร เสียงที่ออกอากาศของทางสถานีโทรทัศน์เซาเทิร์นเทเลวิชันได้ถูกแทรกด้วยเสียงของผู้พูดซึ่งอ้างว่ามีชื่อว่า 'วริลลอน' (Vrillon) และมาจาก 'หน่วยบัญชาการกาแล็กซีแอชตาร์' (Ashtar Galactic Command) โดยกล่าวข้อความว่าให้มนุษย์ทุกคนทิ้งอาวุธของตนเพื่อไปสู่วิวัฒนาการที่สูงส่งในอนาคต หลังจาก 6 นาทีต่อมา การออกอากาศก็ได้กลับสู่รายการปกติ
จากการสืบสวนต่อมาพบว่าเสาส่งสัญญาณแฮนนิงตัน (Hannington transmitter) ซึ่งเป็นของอินดิเพนเดนต์บรอดแคสติงออเทอริตี (Independent Broadcasting Authority) ได้ทำการแพร่สัญญาณต่อจากเสาส่งสัญญาณขนาดเล็กที่อยู่ใกล้เคียงซึ่งไม่ได้รับอนุญาต แทนที่จะเป็นสถานีส่งสัญญาณโรว์ริดจ์ (Rowridge transmitting station) โดยจากเหตุการณ์ครั้งนี้ไม่สามารถหาตัวผู้โจรกรรมดังกล่าวได้
จากเหตุการณ์ครั้งนี้ ทำให้มีประชาชนกลุ่มหนึ่งรู้สึกกังวล และได้โทรศัพท์ไปสอบถามข้อเท็จจริงกับทางสถานี และได้รายงานข่าวเหตุการณ์ครั้งนี้ในหนังสือพิมพ์ของสหราชอาณาจักรและสหรัฐอเมริกา
รายละเอียดเหตุการณ์

เมื่อวันที่ 26 พฤศจิกายน ค.ศ. 1977 เวลา 17.10 น. ตามเวลาสากล ผู้ประกาศข่าวชื่อ แอนดรูว์ การ์ตเนอร์ (Andrew Gartner) ของบริษัท ไอทีเอ็น (ITN) กำลังรายงานข่าวเหตุปะทะระหว่างกองกำลังรักษาความปลอดภัยกับกองทัพปลดปล่อยแห่งชาติแอฟริกันซิมบับเว (Zimbabwe African National Liberation Army) ในประเทศโรดีเชีย (ปัจจุบันคือประเทศซิมบับเว) จากนั้นสักครู่ สัญญาณภาพและเสียงก็ถูกรบกวน และมีเสียงพูดที่มีลักษณะสัญญาณผิดเพี้ยนเป็นเวลา 6 นาที
ผู้พูดอ้างตนเองว่ามีชื่อว่า 'วริลลอน' (Vrillon) และมาจาก 'หน่วยบัญชาการกาแล็กซีแอชตาร์' (Ashtar Galactic Command) ซึ่งแต่ละรายงานต่างระบุชื่อของผู้พูดไม่เหมือนกัน บ้างก็ระบุว่าเป็น "วริลลอน" (Vrillon)
"กิลลอน" (Gillon) และ "แอสเตอรอน" (Asteron)
ต่อมาการรบกวนก็ได้หยุดลงหลังจากที่กล่าวข้อความจนจบ โดยสัญญาณได้กลับมาเป็นปกติหลังจากที่ทางสถานีออกอากาศการ์ตูนเรื่อง ลูนีย์ตูนส์ ตอนหนึ่งจบแล้ว ต่อมาในตอนเย็น ทางสถานีก็ได้กล่าวขออภัยเกี่ยวกับเหตุการณ์ครั้งนี้ พร้อมอ้างว่าเกิดเหตุสัญญาณเสียงขัดข้องกับผู้ชมบางราย ไอทีเอ็นยังได้รายงานเหตุการณ์ครั้งนี้ในรายการข่าวเย็นของทางบริษัทในวันเสาร์
ดูเพิ่ม

เหตุการณ์โจรกรรมสัญญาณออกอากาศกัปตัน มิดไนต์
เหตุการณ์โจรกรรมสัญญาณแมกซ์ เฮดรูม